CELEX: 62017CN0648
Language: sk
Date: 2017-11-20 00:00:00
Title: Vec C-648/17: Návrh na začatie prejudiciálneho konania, ktorý podal Augstākā tiesa (Lotyšsko) 20. novembra 2017 – „Balcia Insurance“ SE

26.2.2018   
            
            
               SK
            
            
               Úradný vestník Európskej únie
            
            
               C 72/27
            
         Návrh na začatie prejudiciálneho konania, ktorý podal Augstākā tiesa (Lotyšsko) 20. novembra 2017 – „Balcia Insurance“ SE
   (Vec C-648/17)
   (2018/C 072/36)
   Jazyk konania: lotyština
   
      Vnútroštátny súd, ktorý podal návrh na začatie prejudiciálneho konania
   
   Augstākā tiesa
   
      Účastníci konania pred vnútroštátnym súdom
   
   
      Navrhovateľka v konaní o kasačnom opravnom prostriedku:„Balcia Insurance“ SE
   
      Odporkyňa v kasačnom konaní: AS „Baltijas Apdrošināšanas Nams“
   
      Prejudiciálne otázky
   
   
               1.
            
            
               Má sa článok 3 ods. 1 smernice Rady 72/166/EHS (1) z 24. apríla 1972 o aproximácii právnych predpisov členských štátov týkajúcich sa poistenia zodpovednosti za škodu spôsobenú motorovými vozidlami a kontroly plnenia povinnosti poistenia tejto zodpovednosti (prvá smernica) vykladať v tom zmysle, že pojem „prevádzka vozidiel“ sa vzťahuje na situáciu, o akú ide vo veci samej, konkrétne na otvorenie dverí na stojacom vozidle?
            
         
               2.
            
            
               V prípade kladnej odpovede na prvú otázku, má sa článok 3 ods. 1 smernice Rady 72/166/EHS z 24. apríla 1972 vykladať v tom zmysle, že pojem „prevádzka vozidiel“ sa vzťahuje na situáciu, o akú ide vo veci samej, konkrétne na situáciu, keď škoda na majetku tretej osoby vznikla používaním vozidla cestujúcim?
            
         
      (1)  Ú. v. ES L 103, 1972, s. 1; Mim. vyd. 06/001, s. 10.